Wobě žónskej zastupnistwje Viktorije Worklecy měještej kónc tydźenja swoju pokalnu hru w nowej wolejbulowej sezonje 2022/23. Tydźeń do toho su so wolejbulistki w treningowym lěhwje na aktualnu sezonu přihotowali. Při tym wuspytachu wšelakore hrajne modusy a přewjedźechu zwučowanja k skrućenju přiwzaća, přistajenja a nadběhowanja. Wobě mustwje hrajetej we wobwodnej lize wuchodna Sakska. Za tučasnu hrajnu dobu stej zaso dwě stafli zarjadowanej. W prěnjej stafli hraje druhe žónske zastupnistwo a w druhej stafli prěnje mustwo žonow Viktorije Worklecy.
Za prěnje mustwo Viktorije Worklecy běchu w pokalnymaj hromaj zasadźene: Marina Köhlerowa, Jennifer Otto, Constance Pěčcyna, Rejzka Rawšec, Anita Salowskec, Katrin Spiesec a Jana Žurowa; trenarka: Daniela Kralec
Za druhe mustwo Viktorije Worklecy běchu w pokalnymaj hromaj zasadźene: Emily Budarjec, Luisa Budarjec, Lea Hammerec, Fanny Petzoldec, Wanda Schweitzerec, Mirabell Šimanec, Anna-Lena Šustrec, Hannah Šustrec; trenar: Stephan Mühl
Viktoria Worklecy II – Nysa Wolejs 0:2 (14:25, 10:25)
szl_Latn szl_Latn szl_Latn ltg_Latn